La Biblioteca Infantil confecciona una targeta nadalenca que serà enviada a Navalmanzano
2025-07-24

Coincidint amb la celebració del Dia de les Biblioteques, des de les Biblioteques Municipals de Burjassot es feia una reflexió sobre el poder de la lectura i de les biblioteques per a connectar a les persones. Amb els llibres, es conten històries, es fa riure, es consola i, sobre tot, es descobreixen altres mons i realitats. Però, es pot fer el mateix amb les biblioteques? Són totes iguals?

Per a esbrinar-ho i, a l’hora celebrar aquesta efemèride, la Biblioteca Infantil es va agermanar amb una altra biblioteca situada a quilòmetres de distància: la de Navalmanzano, província de Segòvia. A través de la pantalla, les xiquetes i els xiquets burjassoters van poder veure el treball que allí es fa i, a més, de conéixer a nous amics, intercanviar-se missatges, etc.

Arribat el Nadal i, a la Bibliotecs Infantil es confeccionarà una targeta nadalenca, la vesprada del dimarts 10 de desembre, a les 18.00 hores, que serà enviada a la Biblioteca de Navalmanzano, amb l’objectiu de mostrar l’afecte i el bon record d’eixa gran connexió i de l’agermanament existent entre totes dues biblioteques.

La postal nadalenca estarà plena de dibuixos i cartes fetes pels usuaris i usuàries de la Biblioteca Infantil de Burjassot ue tenen una oportunitat única i irrepetible d’enviar els seus millors desitjos als xiquets de la població segoviana.